26. ΑΠΟΦΑΣΗ ΑΝΑΠΛ. ΥΠΟΥΡΓΟΥ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ Αριθ. 4347/Ε της 17/17 Φεβρ. 1989 (ΦΕΚ Β΄ 112) Σύσταση-συγκρότηση Υπηρεσιακού Συμβουλίου Υπαλλήλων της Γ.Γ.Τ.Π. του ΥΠ.Π.Κ. Έχοντας υπόψη: 1.Τις διατάξεις του άρθρ. 14 του Νόμ. 1586/86 «Βαθμολογική διάρθρωση των θέσεων του Δημοσίου, Νομικών Προσώπων Δημοσίου Δικαίου και των οργανισμών τοπικής αυτοδιοίκησης και άλλες διατάξεις». 2.Τις διατάξεις του Π.Δ. 251/86 «προσαρμογή διατάξεων προς τις ρυθμίσεις του Νόμ. 1586/86». 3.Τις διατάξεις του Υπαλληλικού Κώδικα (Π.Δ. 611/77). 4.Την Α.Π. ΔΙΔΑΔ/Φ 80/12.1.89/ΦΕΚ 21/17.1.89 απόφαση του Υπουργού Προεδρίας της Κυβέρνησης «περί ρυθμίσεως θεμάτων υπηρεσιακών συμβουλίων». 5.Την απόφαση αριθ. Υ.595/29.6.88 «Καθορισμός αρμοδιοτήτων του Αναπληρωτή Υπουργού Προεδρίας της Κυβέρνησης Δημήτρη Μαρούδα, αποφασίζουμε: Συνιστούμε στη Γενική Γραμματέα Τύπου και Πληροφοριών του Υπουργείου Προεδρίας της Κυβέρνησης Υπηρεσιακό Συμβούλιο που συγκροτείται ως εξής: 1.α)από 2 μόνιμους υπαλλήλους με βαθμό Α΄ της Γενικής Γραμματείας Τύπου και Πληροφοριών του Υπουργείου Προεδρίας της Κυβέρνησης, προϊσταμένους διευθύνσεων, από τους οποίους ο ένας ορίζεται πρόεδρος και από έναν μόνιμο υπάλληλο με βαθμό Α΄ προϊστάμενο Διεύθυνσης άλλης Δημόσιας Υπηρεσίας. Αναπληρωτές των πιο πάνω τακτικών μελών ορίζονται μόνιμοι υπάλληλοι της Γενικής Γραμματείας Τύπου και Πληροφοριών με βαθμό Α΄. β)2 αιρετούς εκπροσώπους των υπαλλήλων που εκλέγονται με άμεση, καθολική και μυστική ψηφοφορία με τους αναπληρωτές τους. Γραμματέας του Συμβουλίου ορίζεται μόνιμος υπάλληλος της Γενικής Γραμματείας Τύπου και Πληροφοριών με βαθμό τουλάχιστον Β΄. 2.Όταν το Υπηρεσιακό Συμβούλιο κρίνει πειθαρχικές υποθέσεις Πρόεδρος του συμβουλίου είναι ο Γενικός Γραμματέας με αναπληρωτή τον τακτικό Πρόεδρο του Συμβουλίου. Τα αιρετά και μη μέλη του Υπηρεσιακού Συμβουλίου με τους ισάριθμους αναπληρωτές τους ορίζονται με απόφασή μας με διετή θητεία που αρχίζει από την 1η Ιανουαρίου. 76 18.Κ.α.22-25 Υπουργείο Τύπου και Μ.Μ.Ε Υπουργείο Τύπου και Μ.Μ.Ε 18.Κ.α.26-27 Με την 17736/Ε/4444/29 Αυγ.-3 Σεπτ. 1990 (ΦΕΚ Β΄ 562) απ. Υπ. Προεδρίας Κυβερνήσεως τροποποιήθηκε η άνω απόφαση κατά το μέρος της συγκρότησης και συγκροτήθηκε ως εξής: 1.α)από έναν αντιπρόεδρο, σύμβουλο ή πάρεδρο του Συμβουλίου της Επικρατείας ή αντιπρόεδρο του Αρείου Πάγου ή αρεοπαγίτη ή αντιπρόεδρο, σύμβουλο ή πάρεδρο του Ελεγκτικού Συνεδρίου ή έναν πρόεδρο εφετών ή εφέτη των πολιτικών ή διοικητικών δικαστηρίων ή ένα σύμβουλο ή πάρεδρο του Νομικού Συμβουλίου του Κράτους, ως πρόεδρο, με τον αναπληρωτή του, β)2 μονίμους υπαλλήλους με βαθμό Α΄ της Γενικής Γραμματείας Τύπου και Πληροφοριών του Υπουργείου Προεδρίας της Κυβέρνησης, προϊσταμένους διευθύνσεων. Αναπληρωτές των πιο πάνω τακτικών μελών ορίζονται μόνιμοι υπάλληλοι της Γενικής Γραμματείας Τύπου και Πληροφοριών με βαθμό Α΄. γ)2 αιρετούς εκπροσώπους των υπαλλήλων που εκλέγονται με άμεση καθολική και μυστική ψηφοφορία, με τους αναπληρωτές τους. Όταν το υπηρεσιακό συμβούλιο κρίνει θέματα προσωπικού με σχέση εργασίας Ιδιωτικού Δικαίου αντί των δύο αιρετών εκπροσώπων των μονίμων υπαλλήλων μετέχουν δύο αιρετοί εκπρόσωποι του προσωπικού με σύμβαση εργασίας Ιδιωτικού Δικαίου αορίστου χρόνου. Γραμματέας του Συμβουλίου ορίζεται μόνιμος υπάλληλος της Γενικής Γραμματείας Τύπου και Πληροφοριών με βαθμό τουλάχιστον Β΄. 